# Jackie Chan

| Jackie Chan |
| --- |
|  |
| Født | Chan Kong-sang 陳港生 7. apr. 1954 (72 år) Victoria Peak (Britisk Hongkong) |
| Beskjeftigelse | Filmskuespiller, filmprodusent, manusforfatter, stuntperson, filmregissør, koreograf, judoka, taekwondoutøver, skuespiller  |
| Embete | * UNICEF Goodwill-ambassadør
* member of the National Committee of the Chinese People's Political Consultative Conference (12th National Committee of the Chinese People's Political Consultative Conference)
 |
| Utdannet ved | Dickson College |
| Ektefelle | Lin Feng-jiao (1982–) |
| Far | Charles Chan |
| Mor | Lee-Lee Chan |
| Barn | Jaycee Chan Etta Ng (utenomekteskapelige barn) |
| Nasjonalitet | USA Kina Britisk Hongkong (–1997) |
| Utmerkelser |
10 oppføringer
Silver Bauhinia Star Ridder av Ordre des Arts et des Lettres Medlem av Den britiske imperieordenen (1989) Gullhesten for beste mannlige hovedrolle (1992; for verk: Police Story 3: Supercop, tema for: 29th Golden Horse Film Awards) Gullhesten for beste mannlige hovedrolle (1983; for verk: Crime Story, tema for: 30th Golden Horse Film Awards) Æres-Oscar (2016) Stjerne på Hollywood Walk of Fame Order of the British Empire American Choreography Awards Gullhanen for beste mannlige hovedrolle

 |
| Aktive år | 1962– |
| Nettsted |  |
| IMDb | IMDb
 |
|

---

Jackie Chan på Commons |

**Jackie Chan** (født 1954) er en kinesisk kampsportutøver, skuespiller, regissør, artist og stuntmann. Chan er en av de mest kjente navnene innenfor Kung fu og actionfilmer og er viden kjent for sin akrobatiske kampstil, komiske opptrinn og bruk av improviserte våpen. Han er en av få skuespillere som gjennomfører alle stuntene selv.

Jackie Chan har vært skuespiller siden 1960-årene og har spilt i over 130 filmer.

Chan har fått en stjerne på Hollywood Walk of Fame. Han ble belønnet med en æres-Oscar i 2016.

## Liv og virke

### Bakgrunn

Jackie Chan ble født Chan Kong-sang den 7. april 1954 i Hongkong, som sønn av Lee-Lee og Charles Chan som var født i henholdsvis Wuhan og Anhui. De arbeidet i et avsondret eksklusivt område i husholdet på det franske konsulat i Hongkong da Chan kom til verden. De gav barnet navnet Kong-sang som betyr *født i Hongkong*, ettersom de hadde flyktet fra det urolige Fastlands-Kina i samband med den kinesiske borgerkrig. Charles Chan begynte tidlig å lære sitt barn Wing Chun, en slags kung fu-stil, og øvet med Jackie tidlig hver morgen.

Da Charles i 1961 fikk arbeide som sjefskokk på den amerikanske ambassaden i Australia bestemte han at Jackie som da var 7 år skulle bli igjen i Hongkong og innskrives i en Jingjuskole (også kjent som *Pekingopera*).

I ti års tid ble Jackie Chan under meget hard disiplin øvet i akrobatikk, kampsport, skuespilleri og sang. Han traff sjelden sine foreldre i tiden på skolen.

### Barne- og ungdomskarriere

Chan var en lovende elev og ble kjent med flere andre fremtidige kolleger innen kampsportsfilmsgenren (blant annet Sammo Hung og Yuen Biao). De ble en del av skolens fremvisningstropp, kalt *De syv små lykkeundrene*, som turnerte med sine kunster.

På operaskolen var tilværelsen meget streng – hvis man begikk feil, ble man slått. Det var et meget hardt sted å leve, men Chan ble, for han hadde ikke andre steder å bo. Han så ikke sine foreldre i mange år.

Filmdebuten fant sted da han var åtte år, i tegnefilmen *Seven Little Valiant Fighters: Big and Little Wong Tin Bar*. Han var senere med i stykket *The Seven Little Fortunes*, hvor Sammo Hung og Yuen Biao også var med. Noen år senere dannet de tre gruppen The Three Brothers.

### Videre karriere

Da han var 17 år, var det ikke mer arbeide å få på operaen, så Chan og vennene ble nødt til at finne noe annet. Det var ikke lett, ettersom de var ufaglærte. Men det ble innspilt mange filmer i Hongkong og der var alltid bruk for unge og sterke stuntmenn.

De neste par år arbeidet han med stunts, men da filmbransjens suksess begynte å falme, reiste han hjem til sine foreldre, som nå bodde fast i Australia. Her arbeidet han først i en restaurant og siden på en byggeplass – det var her han fikk tilnavnet «Jackie». Det begynte med at en arbeidskamerat hadde problemer med å uttale navnet Kong-sang, og kalte ham i stedet *little Jack*. Dette ble senere til Jackie.

Men han var han ikke tilfreds med å bo og arbeide i Australia, han fant byggearbeidet både tungt og kjedelig. Redningen dukket opp i form av et telegram fra Willie Chan, som fortsatt arbeidet i Hongkongs filmindustri og lette etter en som kunne spille i en ny film av Lo Wei. Han hadde åbenbart sett Chan arbeide som stuntmann og var imponert. Etterhvert ble de to gode venner og Willie dessuten agent for den unge mannen. Snart var han på vei tilbake til Hongkong for å innspille *New Fist of Fury* som 21-åring i 1976.

Chan ble en av de mest kjente skuespillere som holder på med kung fu- og actionfilmer, kjent for sin akrobatiske slagsmålsstil, komiske treffsikkerhet og bruk av forskjellige typer improviserte våpen. Han ble tidlig lansert som etterfølger av Bruce Lee, men kom snart til å utvikle en komisk side i sitt skuespilleri som atskilte ham fra den som regel meget alvorlig spillende Lee.

Jackie Chan er kjent for å utføre mange av sine stuntscener selv og har på grunn av dette pådratt seg mange skader gjennom årene.

Chan har også siden 1980-årene en karriere som popsanger i Hongkong og Asia. Filmen *Rumble in the Bronx* ble Chans store gjennombrudd i USA; før dette solgte hans filmer mest i Asia og Europa.

Jackie Chan er kjent for sitt forsvar av det kinesiske regjeringsform og i februar 2013 ble han innvalgt i Det kinesiske folks politisk rådgivende konferanse.

### Jackie Chan og bjørnene

Da Chan var i Berlin for å spille inn *Jorden rundt på 80 dager*, oppdaget han United Buddy Bears. På det tidspunktet var det bjørner overalt i Berlin. Chan ble nysgjerrig på de fargerike bjørnene og undersøkte litt rundt dem. Han fant ut at initiativtakerne til bjørnene var Klaus og Eva Herlitz fra Berlin. Han lærte også at bjørnene var ment å formidle et viktig budskap, et budskap han også hadde jobbet hardt for å få frem – nemlig at vi må leve sammen i harmoni og fred. Han oppdaget også at bjørnene samlet inn penger til veldedige formål. Chan ble hektet på bjørnene og bidro til å få sirkelen med United Buddy Bears til Hongkong i 2004.

## Utmerkelser

Chan har mottatt Silver Bauhinia Star. I 1989 ble han utnevnt til medlem (MBE) av Order of the British Empire. I 1997 ble Chans hånd- og fotavtrykk plassert i sementen utenfor Grauman's Chinese Theatre. Sementplaten med avtrykkene ble senere borte, så han fikk gjenta seremonien i 2013. Chan fikk en stjerne på Hollywood Walk of Fame 6801 Hollywood Blvd. 4. oktober 2002. Han ble belønnet med en æres-Oscar på den 8. Governors Awards-utdelingen 12. november 2016.

## Filmografi

* *Chinese Zodiac* (2011)
* *Shaolin* (2011)
* *The Karate Kid* (2010)
* *Little Big Soldier* (2010)
* *The Spy Next Door* (2010)
* *Looking for Jackie* (2009)
* *Shinjuku Incident* (2009)
* *Kung Fu Panda* (2008)
* *The Forbidden Kingdom* (2008)
* *Rush Hour 3* (2007)
* *The Myth* (2005)
* *New Police Story* (2004)
* *The Twins Effect 2* (2004)
* *Jorden rundt på 80 dager* (2004)
* *The Medallion* (2003)
* *The Twins Effect* (2003)
* *Shanghai Knights* (2003)
* *The Tuxedo* (2002)
* *Rush Hour 2* (2001)
* *The Accidental Spy* (2001)
* *Shanghai Noon* (2000)
* *King of Comedy* (1999)
* *Gorgeous* (1999)
* *Who Am I?* (1998)
* *Rush Hour* (1998)
* *Mr. Nice Guy* (1998)
* *Mulan* (1998)
* *Police Story 4: First Strike* (1996) (også kjent som *Jackie Chan's First Strike*)
* *True Masters: Black Dragon's* (1996)
* *Thunderbolt* (1995) (også kjent som *Dead Heat*)
* *Rumble in the Bronx* (1995)
* *Drunken Master II* (1994) (kjent i USA som *The Legend of Drunken Master*, 2000)
* *Once a Cop* (1993) (også kjent som *Police Story V*)
* *Crime Story* (1993) (også kjent som *Police Story IV* og *The New Police Story*)
* *City Hunter* (1993)
* *Police Story 3* (1992) (også kjent som *Super Cop*)
* *A Kid from Tibet* (1991)
* *Island of Fire* (1991) (også kjent som *The Burning Island*)
* *Twin Dragons* (1991) (også kjent som *Brother vs. Brother* og *When Dragons Collide*)
* *Armour of God II: Operation Condor* (1990)
* *Miracles* (1989) (også kjent som *The Canton Godfather*)
* *Police Story 2* (1988)
* *3 Brothers and One Sister* (*Closed relationship*) (1988)
* *Pirate Patrol Part II* (*Project A Part II*) (1987)
* *Dragons Forever* (1987)
* *Dirty Boys* (1986) (også kjent som *Naughty Boys*)
* *Armour of God* (1986)
* *Police Story* (1985)
* *Heart of Dragon* (1985)
* *The Protector* (1985)
* *Twinkle, Twinkle, Lucky Stars* (1985)
* *My Lucky Stars* (1985)
* *Wheels on Meals* (1984)
* *Dragon Attack* (1984)
* *Pom Pom* (1984) (også kjent som *Motorcycle Cop 2*)
* *Two in a Black Belt* (1984)
* *Verdens aller sprøeste bilrace* (1983)
* *The Fearless Hyena Part II* (1983)
* *Winners and Sinners* (1983) (også kjent som *Five Lucky Stars*)
* *Pirate Patrol* (også kjent som *Project A*) (1983)
* *Dragon Lord* (1982)
* *Black Magic Wars* (1982)
* *Fantasy Mission Force* (1982)
* *Verdens sprøeste bilrace* (*The Cannonball Run*) (1981)
* *The Big Brawl* (1980)
* *The Young Master* (1980)
* *Dragon Fist* (1979)
* *The Fearless Hyena* (1979)
* *Snake & Crane Arts of Shaolin* (1978)
* *Snake in the Eagle's Shadow* (1978)
* *Spiritual Kung-Fu* (1978) (også kjent som *Karate Ghostbuster*)
* *Drunken Master* (1978)
* *Magnificent Bodyguards* (1978)
* *Half a Loaf of Kung Fu* (1978)
* *The 36 Crazy Fists* (1977)
* *To Kill with Intrigue* (1977)
* *The Killer Meteors* (1976)
* *Shaolin Wooden Men* (1976)
* *Countdown in Kung Fu* (1976)
* *New Fist of Fury* (1976)
* *Mr. Boo – superdetektiv* (*The Private Eyes*) (1976)
* *All in the Family* (1975)
* *No End of Surprises* (1975)
* *Fists of the Double K* (1974)
* *The Golden Lotus* (1974)
* *Supermen Against the Orient* (1974)
* *Facets of Love* (1973)
* *Eagle Shadow Fist* (1973)
* *Enter the Dragon* (ikke kreditert, 1973)
* *Attack of the Kung Fu Girls* (1973)
* *Lady Kung Fu* (1972)
* *Bruce Lee and I* (1972)
* *Fist of Fury* (1972)
* *Little Tiger of Canton* (1971)
* *Come Drink with Me* (1966)
* *The Story of Qin Xianglian* (1964)
* *Big and Little Wong Tin Bar* (1962)

## Fotnoter

## Referanser

## Eksterne lenker

* (en) Offisielt nettsted

* (en) Jackie Chan – kategori av bilder, video eller lyd på Commons
* (en) Jackie Chan på Internet Movie Database

* (en) Jackie Chan på Hong Kong Movie Database

* (no) Jackie Chan hos Filmfront

* (sv) Jackie Chan i Svensk Filmdatabas

* (da) Jackie Chan på Filmdatabasen

* (da) Jackie Chan på Filmdatabasen

* (da) Jackie Chan på Filmdatabasen

* (da) Jackie Chan på Scope

* (fr) Jackie Chan på Allociné

* (en) Jackie Chan på AllMovie
* Jackie Chan på Facebook

* Jackie Chan på Instagram

* Jackie Chan på Instagram

* Jackie Chan på Quora

* Jackie Chan på Reddit

* Jackie Chan på X (tidligere Twitter)